تاج محل

تاج محل (هيندي مئن: ताज महल) ايته مقبره هيند ٚ آگره شأر ٚ دۊرۊن ايسه. تاج محل هيند ٚ پایتخت ٚ جه گه نؤدهلي ايسه ۲۰۰ کيلؤمتر فاصله دأره. أ بنا دۊنیا مئن پۊر مأرۊف ايسه ؤ ايته جه جديد ٚ هفت‌تأيي عجایب محسۊب به. أ بنا شاه جهان ٚ دستۊر ٚ أمرأ چأگۊده بۊبؤسته گه هيند ٚ گۊرکاني درزا مئن پنجؤمي پادشاه بۊ. شاه جهان، أ مقبره-یأ أرجمد بانۊ وأسي گه اۊن ٚ همسر بۊ ؤ ايته سفر ٚ دۊرۊن ۱۰۴۰ شمسي سال ٚ مئن، زای ٚ زاستن ٚ سر فؤت بۊگۊده‌بۊ چأگۊده. هۊ شاه ني خۊ مرگ ٚ پسي هأیه خۊ همسر ٚ ورجه دفن بۊبؤسته. أ بنا معماري مئن ايراني ؤ گۊرکاني سبکان-أ شأ دئن ؤ اۊن ٚ چأگۊدن ٚ وأسی ۲۰,۰۰۰ته ايراني هۊنرمند نخش دأشتيد ؤ اۊشان ٚ رابر ني اۊستاد أحمد لاهۊري ؤ اۊن ٚ برار حميد لاهۊري بۊد. سربس